વૃશ્ચિક : પ્રોફેશનલ બાબતે નવી શરૂઆત કરવા માટે અથવા ધંધામાં વિસ્તરણ કરવા માટે અત્યારે તમે મનોમન કોઈ યોજના ઘડો અને તેનો અમલ કરો તેવી સંભાવના બની રહી છે. તા 16ના રોજ આપનો પ્રભાવ અને સાહસ આશ્ચર્યજનક રીતે વધશે. સ્વાસ્થ્યની તકલીફ દૂર થશે. તા 17 થી સૂર્ય આપની રાશિથી અગિયારમાં સ્થાનમાં ભ્રમણ કરશે જેથી વડીલોની કૃપા તેમજ આશીર્વાદ મેળવશો. સ્વાસ્થ્ય સારું રહેવાથી કામમાં સારું ધ્યાન આપી શકશો. આધ્યાત્મિક અને માંગલિક કાર્યોનું આયોજન થઈ શકે છે. નોકરિયાતોને નવો હોદ્દો કે નવી જવાબદારી મળી શકે છે. સરકાર તરફથી લાભની આશા રાખી શકો છો. તા 17 અને 18 દરમિયાન કોઈ નવો મોટો ઓર્ડેર મળી શકે છે. નોકરીમાં બોસ આપનાથી ખુશ રહેશે. આર્થિક રીતે થોડો હાથ તંગ રહેશે. તા 19 થી બુધ પણ આપની રાશિથી અગિયારમાં સ્થાનમાં ભ્રમણ કરશે જેથી સંતાનની પ્રગતિ થશે. મિત્રોથી ફાયદો રહેશે. સંતાનપ્રાપ્તિની પણ સંભાવના રહેશે. શુભકાર્યોમાં પ્રવૃત્ત રહેશો. તા 19,20 અને 21 દરમિયાન વિશેષ ઊર્જા અનુભવશો. નોકરીમાં સારી તક મળશે. તા 22ના રોજ અશુભ ફળદાયી સમય રહેશે. ધનહાનિની સંભાવના રહેશે.